Nafarroako Parlamentuko Mahaiak, 2020ko ekainaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Nafarroan osasun eskualde oinarrizko guztiak 3. fasera igarotzea justifikatu duten datuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko ekainaren 15ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

Deseskalatze-prozesua dela-eta, zer datu epidemiologikok justifikatu dute, oinarrizko osasun eskualdeka, Nafarroako oinarrizko osasun eskualde guztiak 3. fasera igarotzea? Ba al dago beste daturik, epidemiologikoez gain, 3. fasera igarotzea justifikatzen duenik? Hala baldin bada, justifikazio hori ezagutu nahi dugu.

Iruñean, 2020ko ekainaren 8an

Foru parlamentaria: Cristina Ibarrola Guillén